(կազմված է 22.06. 2020թ. և բաղկացած է 13 թերթից)

|  |  |  |  |  |  |
| --- | --- | --- | --- | --- | --- |
| ***Հ Ա Ս Տ Ա Տ Վ Ա Ծ Է***   |  | | --- | | «ԴՊՐԱԲԱԿԻ ՎԵՐԱԾՆՈՒՆԴ» ՀԱՄԱՅՆՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ ՀԻՄՆԱԴՐԵԼՈՒ  ՄԱՍԻՆ ՀԻՄՆԱԴՐԻ՝ ՀՀ ԳԵՂԱՐՔՈՒՆԻՔԻ ՄԱՐԶԻ ՃԱՄԲԱՐԱԿ ՀԱՄԱՅՆՔԻ  ՂԵԿԱՎԱՐԻ 2020 Թ. ՀՈՒՆԻՍԻ 08-ի N 189 ԵՎ ՆՈՒՅՆ ՀԱՄԱՅՆՔԻ ԱՎԱԳԱՆՈՒ 2020 Թ. ՀՈՒՆԻՍԻ 22-ի  N 71 ՈՐՈՇՈՒՄՆԵՐՈՎ  Հիմնադրամի տնօրենի ժ/պ՝  \_\_\_\_\_\_\_\_\_\_\_\_Թաթուլ Դումանայան | |  | |  | |  | Տպագրված է ընդամենը 4 օրինակ  ՕՐԻՆԱԿ \_\_\_\_\_  ***Գ Ր Ա Ն Ց Վ Ա Ծ*** ***Է***  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԻՐԱՎԱԲԱՆԱԿԱՆ ԱՆՁԱՆՑ ՊԵՏԱ­ԿԱՆ ՌԵԳԻՍՏՐԻ ԿՈՂՄԻՑ  "\_\_\_\_\_"\_\_\_\_\_\_\_20 թ.    գրանցման թիվ \_\_\_\_\_\_\_\_\_\_\_\_\_\_\_  վկայական \_\_\_\_\_\_\_\_\_\_\_\_\_\_\_\_\_\_\_  ՀՎՀՀ` \_\_\_\_\_\_\_\_\_\_\_\_\_\_\_\_\_\_\_  աշխատակից՝  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**«ԴՊՐԱԲԱԿԻ ՎԵՐԱԾՆՈՒՆԴ»**

**համայնքային զարգացման հիմնադրամ**

**Կ Ա Ն Ո Ն Ա Դ Ր ՈՒ Թ Յ ՈՒ Ն**

ք.Ճամբարակ-2020

1. ԸՆԴՀԱՆՈՒՐ ԴՐՈՒՅԹՆԵՐ
   1. «ԴՊՐԱԲԱԿԻ ՎԵՐԱԾՆՈՒՆԴ» սոցիալական զարգացման հիմնադրամը (այսուհետ Հիմնադրամ), հիմնադրի կամավոր գույքային վճարների հիման վրա ստեղծված և անդամություն չունեցող ոչ առևտրային կազմակերպություն է, որը հետապնդում է սոցիալական, բարեգործական, կրթական, մշակութային և այլ հանրօգուտ նպատակներ:
   2. Հիմնադրամի անվանումն է`

հայերեն լրիվ` «ԴՊՐԱԲԱԿԻ ՎԵՐԱԾՆՈՒՆԴ»

ՀԱՄԱՅՆՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ

ռուսերեն լրիվ` «ВОЗРОЖДЕНИЕ ДПРАБАКА» ФОНД РАЗВИТИЯ ОБЩИНЫ

անգլերեն լրիվ`« REVIVAL OF DPRABAK» COMMUNITY DEVELOPMENT FUND

* 1. Հիմնադրամի գտնվելու վայրը (փոստային հասցեն) է` 1310, ՀՀ Գեղարքունիքի մարզ, Ճամբարակ համայնք, բնակավայր Դպրաբակ:
  2. Հիմնադրամի հիմնադիրն է`

● ՀՀ Գեղարքունիքի մարզի Ճամբարակի համայնքը (Խոշորացվել է Հայաստանի Հանրապետության վարչատարածքային բաժանման մասին ՀՀ օրենքում 09.06.2017թ. ՀՕ-93-Ն կատարված փոփոխության արդյունքում, գտնվելու վայրը` ՀՀ ք. ճամբարակ, Գ.Նժդեհի 125, Համայնքի ղեկավար Վազգեն Ադամյան)

1.5. Հիմնադրամի շահառուներն են՝

● ՀՀ Գեղարքունիքի մարզի Ճամբարակ համայնքը:

1.6. Հիմնադիրները պատասխանատվություն չեն կրում իրենց ստեղծած Հիմնադրամի պարտավորությունների համար: Հիմնադրամը պատասխանատվություն չի կրում իր հիմնադիրների պարտավորությունների համար:

1.7. Հիմնադրամը պարտավոր է յուրաքանչյուր տարի հաշվետու տարվան հաջորդող մարտի 25-ից ոչ ուշ հաշվետվություն հրապարակել իր գործունեության մասին:

1.8. Հիմնադրամն իրավաբանական անձ է և ստեղծված է համարվում օրենքով սահմանված կարգով պետական գրանցման պահից: Հիմնադրամն ունի իր անվամբ կլոր կնիք (հայերեն, ռուսերեն և անգլերեն գրառումներով), կարող է ունենալ դրոշմներ և բլանկներ, խորհրդանիշ, ինչպես նաև օրենքով սահմանված կարգով գրանցված ապրանքային, առևտրային և այլ նշաններ ու անհատականացնող այլ ռեկվիզիտներ: Հիմնադրամն իրավունք ունի օրենքով սահմանված կարգով բացել բանկային հաշիվներ Հայաստանի Հանրապետության և օտարերկրյա պետությունների բանկերում` Հայաստանի Հանրապետության դրամով և (կամ) արտարժույթով:

1.9. Հիմնադրամն ինքնուրույն է որոշում իր գործունեության ռազմավարական ծրագրերը:

1.10. Հիմնադրամը, որպես սեփականություն, ունի առանձնացված գույք և իր պարտականությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

1.11. Հիմնադրամն իր կանոնադրությանը համապատասխան, սեփականատիրոջ իրավունքով, իրականացնում է իր ունեցվածքի տնօրինումը, օգտագործումը և տիրապետումը:

1.12. Հիմնադրամը Հայաստանի Հանրապետությունում և նրանից դուրս կարող է ստեղծել մասնաճյուղեր և ներկայացուցչություններ, ինչպես նաև հիմնարկներ, որոնք գործում են Հիմնադրամի անունից` Հիմնադրամի հոգեբարձուների խորհրդի կողմից հաստատված կանոնադրություններին համապատասխան:

1.13. Հիմնադրամն իր պարտավորություններով պատասխանատվություն է կրում այն գույքով, որի վրա օրենքով կարող է բռնագանձում տարածվել:

1.14. Հայաստանի Հանրապետությունը և համայնքները պատասխանատվություն չեն կրում Հիմնադրամի պարտավորությունների համար: Հիմնադրամը պատասխանատվություն չի կրում Հայաստանի Հանրապետության և համայնքների պատավորությունների համար:

1.15. Հիմնադրամի իրավունքները կարող են սահմանափակվել միայն օրենքով նախատեսված դեպքերում և օրենքով սահմանված կարգով:

1.16. Հիմնադրանի գործունեության ժամկետը` անժամկետ:

1.17. Հիմնադրամն ունի օրենքով չարգելված բոլոր եղանակներով իր քաղաքացիական իրավունքների ինքնապաշտպանության իրավունք:

1. ՀԻՄՆԱԴՐԱՄԻ ԳՈՐԾՈՒՆԵՈՒԹՅԱՆ

ՆՊԱՏԱԿՆԵՐՆ ՈՒ ՏԵՍԱԿՆԵՐԸ

* 1. Հիմնադրամի հիմնական նպատակներն են.

● վերականգնել և պահպանել ՀՀ Գեղարքունիքի մարզի Ճամբարակ համայնքի համայնքային նշանակության ենթակառուցվածքները,

● աջակցել համայնքային նշանակության ենթակառուցվածքների (դպրոց, մանկապարտեզ, բուժկետ, համայնքային կենտրոն, ճանապարհ և այլն) բարեկարգմանը և ուղղված ծրագրերի իրականացմանը,

● իրականացնել ծրագրեր ուղղված նոր այգիների ստեղծմանը,

● իրականացնել ուսուցողական ծրագրեր օրգանական գյուղատնտեսության և բնապահպանական ուղղությամբ:

2.2. Ձեռնարկատիրական գործունեություն, ըստ ՀՀ Էկոնոմիկայի նախարարի 19.09.2013թ. N 874 նրամանով հաստատված հավելվածի հետևյալ դասակարգիչների՝

|  |  |
| --- | --- |
| **01.2** | **´³½Ù³ÙÛ³ Ùß³Ï³µáõÛë»ñÇ ³×»óáõÙ** |
| 01.21 | Ê³ÕáÕÇ ³×»óáõÙ |
| 01.21.0 | Ê³ÕáÕÇ ³×»óáõÙ |
| 01.22 | ²ñ¨³¹³ñÓ³ÛÇÝ ¨ Ù»ñÓ³ñ¨³¹³ñÓ³ÛÇÝ åïáõÕÝ»ñÇ ³×»óáõÙ |
| 01.22.0 | ²ñ¨³¹³ñÓ³ÛÇÝ ¨ Ù»ñÓ³ñ¨³¹³ñÓ³ÛÇÝ åïáõÕÝ»ñÇ ³×»óáõÙ |
| 01.23 | òÇïñáõë³ÛÇÝ åïáõÕÝ»ñÇ ³×»óáõÙ |
| 01.23.0 | òÇïñáõë³ÛÇÝ åïáõÕÝ»ñÇ ³×»óáõÙ |
| 01.24 | ÎáñÇ½³íáñ ¨ ÑÝ¹³íáñ åïáõÕÝ»ñÇ ³×»óáõÙ |
| 01.24.1 | ÎáñÇ½³íáñ åïáõÕÝ»ñÇ ³×»óáõÙ |
| 01.24.2 | ÐÝ¹³íáñ åïáõÕÝ»ñÇ ³×»óáõÙ |
| 01.25 | ²ÛÉ åïáõÕÝ»ñÇ, Ñ³ï³åïáõÕÝ»ñÇ ¨ ÁÝÏáõÛ½Ý»ñÇ ³×»óáõÙ |
| 01.25.1 | ÀÝÏáõ½³åïáõÕÝ»ñÇ ³×»óáõÙ |
| 01.25.2 | Ð³ï³åïáõÕÝ»ñÇ ³×»óáõÙ |
| 01.25.9 | ²ÛÉ åïáõÕÝ»ñÇ, Ñ³ï³åïáõÕÝ»ñÇ ¨ ÁÝÏáõÛ½Ý»ñÇ ³×»óáõÙ, ãÝ»ñ³éí³Í áõñÇß ËÙµ³íáñáõÙÝ»ñáõÙ |
| 01.26 | ÚáõÕ³ïáõ åïáõÕÝ»ñÇ ³×»óáõÙ |
| 01.26.0 | ÚáõÕ³ïáõ åïáõÕÝ»ñÇ ³×»óáõÙ |
| 01.27 | ÀÙå»ÉÇùÝ»ñÇ å³ïñ³ëïÙ³Ý Ñ³Ù³ñ Ùß³Ï³µáõÛë»ñÇ ³×»óáõÙ |
| 01.27.0 | ÀÙå»ÉÇùÝ»ñÇ å³ïñ³ëïÙ³Ý Ñ³Ù³ñ Ùß³Ï³µáõÛë»ñÇ ³×»óáõÙ |
| 01.28 | Ð³Ù»ÙáõÝù³ÛÇÝ, ³Ýáõß³Ñáï, ÃÙñ»óáõóÇã ¨ ¹»Õ³ÛÇÝ Ùß³Ï³µáõÛë»ñÇ ³×»óáõÙ |
| 01.28.1 | Ð³Ù»ÙáõÝù³ÛÇÝ ¨ ³Ýáõß³Ñáï Ùß³Ï³µáõÛë»ñÇ ³×»óáõÙ |
| 01.28.2 | ÂÙñ»óáõóÇã ¨ ¹»Õ³ÛÇÝ Ùß³Ï³µáõÛë»ñÇ ³×»óáõÙ |
| 01.29 | ²ÛÉ µ³½Ù³ÙÛ³ Ùß³Ï³µáõÛë»ñÇ ³×»óáõÙ |
| 01.29.1 | ²Ù³ÝáñÛ³ ïáÝ³Í³é»ñÇ ³×»óáõÙ |
| 01.29.9 | ²ÛÉ µ³½Ù³ÙÛ³ Ùß³Ï³µáõÛë»ñÇ ³×»óáõÙ |
| **01.3** | **îÝÏÇÝ»ñÇ ¨ ³ÛÉ ïÝÏ³ÝÛáõÃ»ñÇ ³×»óáõÙ** |
| 01.30 | îÝÏÇÝ»ñÇ ¨ ³ÛÉ ïÝÏ³ÝÛáõÃ»ñÇ ³×»óáõÙ |
| 01.30.1 | îÝÏÇÝ»ñÇ ¨ ³ñÙ³ï³Ï³ÉÝ»ñÇ ³×»óáõÙ |
| 01.30.9 | ²ÛÉ ïÝÏ³ÝÛáõÃ»ñÇ ³×»óáõÙ |

Հիմնադրամը կարող է անձամբ իրականացնել օրենքով չարգելված, կանոնադրությամբ սահմանված ցանկացած տնտեսական գործունեություն: Հիմնադրամը կարող է զբաղվել ձեռնարկատիրական գործունեությամբ միայն այն դեպքում, երբ դա ծառայում է այն նպատակների իրականացմանը, որոնց համար ստեղծվել է Հիմնադրամը և համապատասխանում է այդ նպատակներին:

Օրենքով սահմանված գործունեության առանձին տեսակներով Հիմնադրամը կարող է զբաղվել միայն լիցենզիայի առկայության դեպքում` լիցենզիա ստանալու պահից կամ նրանում նշված ժամկետում: Եթե լիցենզիայի հատկացման պայմաններում նախատեսված է, որ Հիմնադրամը բացի լիցենզավորվող գործունեությունից այլ գործունեությամբ զբաղվել չի կարող, կամ սահմանապակումներ են դրվում գործունեության առանձին տեսակներով զբաղվելու վրա, ապա Հիմնադրամը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործողություններով, որոնց մասին նշված է լիցենզիայի մեջ:

* 1. Իր առջև դրված նպատակների արդյունավետ կատարումն ապահովելու համար Հիմնադրամը`

● համագործակցում է համանման այլ կազմակերպությունների հետ (այդ թվում օտարերկրյա).

● համագործակցում է պետական և հասարակական կազմակերպությունների հետ:

1. ՀԻՄՆԱԴՐԱՄԻ ԵՎ ԱՅԼ ԱՆՁԱՆՑ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

3.1. Հիմնադրամն իր կանոնադրության նպատակներին համապատասխան իրավունք ունի`

1) նյութապես աջակցել ֆիզիկական և իրավաբանական անձանց` օրենքով սահմանաված կարգով.

2) անարգել տարածել տեղեկություններ իր գործունեության մասին.

3) հիմնադրել մամուլի և զանգվածային լրատվության այլ միջոցներ.

4) օրենքով և սույն կանոնադրությամբ սահմանված կարգով կատարել կանոնադրության փոփոխություններ.

5) պետական և տեղական ինքնակառավարման մարմիններից օրենքով սահմանված կարգով ստանալ տեղեկություններ, որոնք անհրաժեշտ են իր կանոնադրական նպատակներն իրականացնելու համար.

6) ստեղծել առանձնացված ստորաբաժանումներ (մասնաճյուղեր, ներկայացուցչություններ) և հիմնարկներ.

7) ստեղծել տնտեսական ընկերություններ կամ լինել նրանց մասնակից.

8) ֆիզիկական և իրավաբանական անձանց հետ կնքել պայմանագրեր.

9) իրականացնել գիտական հետազոտություններ և ծրագրերի մշակումներ.

10) աջակցել ֆիզիկական և իրավաբանական անձանց կողմից առաջարկված մշակութային, կրթական, գիտական բնույթի նախաձեռնությունների իրականացմանը.

11) իրականացնել օրենքով չարգելված այլ գործունեություն:

3.2. Հիմնադրամը, Հայաստանի Հանրապետության օրենսդրությանը և իր կանոնադրությանը համապատասխան, կարող է անդամակցել միջազգային և օտարերկրյա ոչ պետական կազմակերպություններին:

3.3. Հիմնադրամը պարտավոր է`

1) գործել Հայաստանի Հանրապետության Սահմանադրությանը, օրենքին և այլ օրենքներին ու իրավական ակտերին, ինչպես նաև սույն կանոնադրությանը համապատասխան.

2) օրենքով սահմանված կարգով վարել գործավարություն և հաշվապահական հաշվառում.

3) օրենքով սահմանված դեպքերում և կարգով տեղեկատվություն ու հաշվետվություններ ներկայացնել պետական մարմիններ.

4) իրականացնել օրենքով և այլ օրենքներով սահմանված այլ պարտականություններ:

3.4. Սույն կանոնադրության 5.4-րդ կետի «ա» և «բ» ենթակետերով նախատեսված անձանց, ինչպես նաև իրավասու պետական մարմինների պահանջով Հիմնադրամը պարտավոր է հնգօրյա ժամկետում նրանց ընձեռել կանոնադրության, կանոնադրության լրացումների և փոփոխությունների հետ ծանոթանալու հնարավորություն: Հիմնադրամը պարտավոր է այդ անձանց պահանջով տրամադրել նրանց կանոնադրության պատճենը: Վճարը, որը գանձվում է կանոնադրության պատճենը տրամադրելու համար, չի կարող դրա պատրաստման ծախսերից ավելի մեծ լինել: Իրավասու պետական մարմիններին նշված փաստաթղթերը տրամադրվում են անվճար:

3.5. Անօրինական գործունեություն ծավալելու համար Հիմնադրամը և նրա պաշտոնատար անձինք կրում են օրենքով սահմանված պատասխանատվություն:

3.6. Հիմնադրամին օգնություն ցուցաբերող անձինք (այդ թվում` Հիմնադրամի հիմնադիրները) իրավունք ունեն.

բ) Հիմնադրամի կառավարման մարմինների կողմից, ինչպես նաև կնքված պայմանագրերով սահմանված պայմաններով Հիմնադրամի խնդիրներին ու նպատակներին համապատասխան ստանալ խորհրդատվական, փորձագիտական, միջնորդական, գիտատեխնիկական և այլ օգնություն,

գ) Հիմնադրամի միջոցով ստեղծել և զարգացնել երկկողմ և բազմակողմ կապեր,

դ) Հիմնադրամի կողմից նրա իրավունքների, իրավական և տնտեսական հնարավորությունների շրջանակներում օգտվել սեփական շահերի պաշտպանությունից,

ե) ցանկացած ժամանակ դադարեցնել իրենց մասնակցությունը Հիմնադրամի աշխատանքներին:

3.7. Հիմնադրամը վարում է իր գործունեությանը աջակցող անձանց ռեեստր:

3.8. Հիմնադրամին աջակցող անձինք պարտավոր են.

ա) Հիմնադրամի ծրագրերի և միջոցառումների իրականացման ժամանակ գործել Հիմնադրամի կանոնադրության պահանջներին խիստ համապատասխան,

բ) չտարածել Հիմնադրամի գործունեության մասին գաղտնի տեղեկություններ,

գ) զերծ մնալ այնպիսի գործողություններից, որոնք կարող են վնաս պատճառել Հիմնադրամին:

4. ՀԻՄՆԱԴՐԱՄԻ ՄԱՐՄԻՆՆԵՐԸ

4.1.«ԴՊՐԱԲԱԿԻ ՎԵՐԱԾՆՈՒՆԴ» սոցիալական զարգացման հիմնադրամի կառավարման մարմիններն են`

●«ԴՊՐԱԲԱԿԻ ՎԵՐԱԾՆՈՒՆԴ» սոցիալական զարգացման հիմնադրամի հոգաբարձուների խորհուրդը (այսուհետ` Խորհուրդ)

●«ԴՊՐԱԲԱԿԻ ՎԵՐԱԾՆՈՒՆԴ» սոցիալական զարգացման հիմնադրամի տնօրենը (այսուհետ` տնօրեն)

4.2. «ԴՊՐԱԲԱԿԻ ՎԵՐԱԾՆՈՒՆԴ» սոցիալական զարգացման հիմնադրամի կառավարման բարձրագույն և հսկողություն իրականացնող մարմինը Հիմնադրամի հոգաբարձուների խորհուրդն է: Հիմնադրամի խորհուրդը բաղկացած է 11 (տասնմեկ) անդամներից և այն ձևավորվել է օրենքով սահմանված կարգով՝ հետևյալ կազմով.

● չորս անդամ, որից մեկը՝ ՀՀ Գեղարքունիքի մարզի Ճամբարակ համայնքի ղեկավար, մեկը՝ նույն համայնքի Դպրաբակ բնակավայրի վարչական ղեկավար և երկուսը՝ նույն համայնքապետարանի աշխատակազմից հիմնադրի որոշմամբ,

● ՀՀ Գեղարքունիքի մարզի Ճամբարակ համայնքի ավագանու երեք անդամ (ավագանու նիստի որոշմամբ),

● մնացած չորս անդամները կընտրվեն հիմնադրի որոշմամբ,

Հիմնադրամի Խորհրդի անդամ կարող են լինել 18 տարին լրացած գործունակ ֆիզիկական անձինք, այդ թվում հիմնադիրները:

Խորհրդի անդամների լիազորությունների ժամկետը չի սահմանափակվում:

Խորհրդի անդամի լիազորությունը դադարում է.

1. նրա գրավոր դիմումի հիման վրա.
2. նրա կողմից իր պարտականությունները պատշաճ չկատարելու դեպքում, խորհրդի մնացած անդամների ձայների առնվազն ¾-ով.
3. լիազորությունների ժամկետի ավարտման դեպքում, եթե կանոնադրությամբ նման ժամկետ սահմանված է.
4. եթե դադարել են Հիմնադրամի հոգաբարձուների խորհրդի անդամների ընդհանուր թվի կեսի կամ կեսից ավելիի լիազորությունները.
5. դատարանի՝ օրինական ուժի մեջ մտած վճռով անգործունակ ճանաչվելու դեպքում.
6. նրան առաջադրած անձի որոշմամբ, եթե նրան առաջադրել է Հայաստանի Հանրապետությունը կամ համայնքը.
7. նրա մահվան դեպքում.
8. եթե նշանակվել է ի պաշտոնե` նրա զբաղեցրած պաշտոնին այլ անձ նշանակվելու կամ նրա զբաղեցրած պաշտոնի վերացման դեպքում:

Խորհրդի անդամները չեն կարող լինել Հիմնադրամի այլ մարմնի անդամ:

4.3. Հիմնադրամի Խորհրդի իրավասությանն են պատկանում`

1) հիմնադրամի ռազմավարական ծրագրի (ծրագրերի) հաստատումը.

2) հիմնադրամի բյուջեի և նրա փոփոխությունների, տարեկան ֆինանսական հաշվետվությունների, հիմնադրամի գործունեության տարեկան հաշվետվությունների հաստատումը.

3) հիմնադրամի գույքի տնօրինման կարգի հաստատումը.

4) հիմնադրամի վերակազմակերպման մասին որոշման ընդունումը

5)հոգաբարձուների խորհրդի նախագահի, հիմնադրամի տնօրենի և կանոնադրությամբ սահմանաված այլ մարմինների` ընտրության և նրանց լիազորությունների վաղաժամկետ դադարման մասին որոշումների ընդունումը.

6) հիմնադրամի կանոնադրությամբ նախատեսված այլ մարմինների ձևավորումը.

7) հիմնադրամի կանոնադրության մեջ փոփոխություններ և լրացումներ կատարելու, նոր խմբագրությամբ կանոնադրություն հաստատելու մասին որոշումների ընդունումը.

8) տնտեսական ընկերությունների ստեղծման կամ մասնակցության, ինչպես նաև առանձնացված ստորաբաժանոումների և հիմնարկների ստեղծման և դրանց կանոնադրությունների հաստատման մասին որոշումների ընդունումը.

9) հիմնադրամի ֆինանսատնտեսական գործունեության վերահսկումը.

10) կանոնադրությամբ սահմանված պարբերականությամբ հիմնադրամի տնօրենի հաշվետվությունների լսումը՝ տարեկան մեկ անգամ:

11) իր որոշումների կատարման ընթացքի վերահսկումը.

12) հիմնադրամի աուդիտ իրականացնող անձի (աուդիտորի) ընտրությունը.

13) Հիմնադրամի կառավարման մարմիններում ընդգրկված անձանց աշխատանքի վարձատրության մասին որոշումների ընդունումը.

14) օրենքով, սույն կանոնադրությամբ նախատեսված, ինչպես նաև հիմնադրամի այլ մարմիններին չվերապահված այլ լիազորությունների իրականացումը:

Հիմնադրամի Խորհրդի նիստերում Խորհրդի յուրաքանչյուր անդամ ունի մեկ ձայնի իրավունք:

Հիմնադրամի Խորհրդի նիստն իրավազոր է, եթե դրան մասնակցում են Խորհրդի անդամների կեսից ավելին: Հիմնադրամի Խորհրդի որոշումներն ընդունվում են նիստին մասնակցող անդամների ձայների մեծամասնությամբ:

Հոգաբարձուների խորհրդի նախագահի ընտրության և ազատման, հիմնադրամի տնօրենի (կառավարչի) ընտրության և պաշտոնից ազատման, ինչպես նաև հիմնադրամի անվանման փոփոխության, լուծարման և կանոնադրության փոփոխության կամ նոր խմբագրությամբ կանոնադրության հաստատման մասին որոշումներն ընդունվում են հոգաբարձուների խորհրդի անդամների ընդհանուր թվի ձայների մեծամասնությամբ, իսկ հոգաբարձուների խորհուրդը հիմնադրամի վերակազմակերպման մասին որոշումներն ընդունում է հոգաբարձուների խորհրդի անդամների ընդհանուր թվի ձայների որակյալ (2/3) մեծամասնությամբ:

Եթե Հիմնադրամի Խորհրդի նիստում քննարկվում է Հիմնադրամի Խորհրդի որևէ անդամի կամ նրա հետ փոխկապակցված անձի (ծնող, ամուսին, զավակ, եղբայր, քույր, ամուսնու ծնող, եղբայր և քույր) գույքային կամ այլ շահերի վերաբերյալ հարց, ապա Հիմնադրամի Խորհրդի տվյալ անդամը քվեարկությանը չի մասնակցում:

4.4. Հիմնադրամի Խորհրդի նախագահին ընտրում են խորհրդի անդամները` օրենքով և սույն կանոնադրությամբ սահմանված կարգով:

Հիմնադրամի Խորհուրդը կարող է ցանկացած ժամանակ վերընտրել նախագահին կամ ընտրել նոր նախագահ` իր անդամների ընդհանուր թվի ձայների մեծամասնությամբ:

Խորհրդի նախագահը`

1. կազմակերպում է Հիմնադրամի Խորհրդի աշխատանքները.
2. գումարում է Հիմնադրամի Խորհրդի նիստերը և նախագահում է դրանք.
3. կազմակերպում է նիստերի արձանագրության վարումը:

Հիմնադրամի Խորհրդի նախագահի բացակայության դեպքում նրա պարտականությունները, Հիմնադրամի Խորհրդի որոշմամբ, կատարում է անդամներից մեկը:

4.5. Հիմնադրամի Խորհրդի նիստերը գումարվում են ոչ պակաս, քան տարին մեկ անգամ` Հիմնադրամի Խորհրդի նախագահի կողմից: Հիմնադրամի Խորհրդի նիստերը կարող են հրավիրվել նաև Հիմնադրամի Խորհրդի անդամների 1/3-ի պահանջով` Հիմնադրամի Խորհրդի նախագահի կողմից` համապատասխան պահանջը ներկայացնելուց 30 օրվա ընթացքում: Հիմնադրամի Խորհրդի նիստերը կարող են անցկացվել էլեկտրոնային փոստի կամ կապի այլ միջոցների կիրառմամբ:

Եթե նշված ժամկետում Հիմնադրամի Խորհրդի նախագահը նիստ չի հրավիրում, ապա նիստը կարող են հրավիրել նման պահանջ ներկայացրած անձինք:

4.6. Հիմնադրամի ընթացիկ գործունեության ղեկավարումն իրականացնում է հիմնադրամի տնօրենը:

Հիմնադրամի տնօրենի իրավասությանն են պատկանում հիմնադրամի ընթացիկ գործունեության կառավարման բոլոր հարցերը, բացառությամբ օրենքով և սույն կանոնադրությամբ Հիմնադրամի Խորհրդի որոշումների կատարումը:

Տնօրենը ընտրվում և պաշտոնից ազատվում է Հիմնադրամի Խորհրդի կողմից: Տնօրենի պաշտոնում առաջին անգամ նշանակում կարող են կատարել նաև հիմնադիրները:

Հիմնադրամի տնօրենի իրավունքներն ու պարտականությունները սահմանվում են օրենքով, սույն կանոնադրությամբ և նրա հետ կնքված պայմանագրով: Հիմնադրամի անունից պայմանագիրը ստորագրում է Հիմնադրամի Խորհրդի նախագահը կամ Հիմնադրամի Խորհրդի կողմից լիազորված անձը (անձինք):

Հիմնադրամի տնօրենը`

1. տնօրինում է Հիմնադրամի գույքը, այդ թվում` ֆինանսական միջոցները, կնքում է գործարքներ հիմնադրամի անունից.
2. ներկայացնում է Հիմնադրամը Հայաստանի Հանրապետությունում և օտարերկրյա պետություններում.
3. գործում է առանց լիազորագրի.
4. տալիս է լիազորագրեր.
5. սահմանված կարգով կնքում է պայմանագրեր, այդ թվում` աշխատանքային.
6. բանկերում բացում է Հիմնադրամի հաշվարկային (այդ թվում` արտարժութային) և այլ հաշիվներ.
7. Հիմնադրամի Խորհրդի հաստատման է ներկայացնում Հիմնադրամի աշխատանքային ներքին կանոնակարգը, առանձնացված ստորաբաժանումների, հիմնարկների ու Հիմնադրամի կողմից հիմնադրվող տնտեսական ընկերությունների կանոնադրությունները, Հիմնադրամի վարչակազմակերպական կառուցվածքը, հաստիքացուցակը.
8. իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատարումը.
9. սահմանված կարգով աշխատանքի է ընդունում և աշխատանքից ազատում հիմնադրամի աշխատակիցներին.
10. աշխատակիցների նկատմամբ կիրառում է խրախուսման և կարգապահական պատասխանատվության միջոցներ:

Հիմնադրամի տնօրենը այլ կազմակերպություններում կարող է վճարովի պաշտոններ զբաղեցնել միայն Հիմնադրամի Խորհրդի համաձայնությամբ:

Հիմնադրամի Խորհուրդն իրավունք ունի ցանկացած ժամանակ լուծել տնօրենի հետ կնքված պայմանագիրը` օրենքով, սույն կանոնադրությամբ և տվյալ պայմանագրով սահմանված կարգով:

4.7. Հիմնադրամը օրենքով և այլ իրավական ակտերով սահմանված կարգով վարում և ներկայացնում է հաշվապահական և վիճակագրական հաշվետվություն:

4.8. Հիմնադրամը պետական, սոցիալական, տնտեսական և հարկային քաղաքականության իրականացման նպատակով պատասխանատվություն է կրում փոստաթղթերի (կառավարչական, ֆինանսատնտեսական, աշխատակազմի մասին և այլն) պահպանման համար: Հիմնադրամը օրենքով սահմանված կարգով ապահովում է անհրաժեշտ փաստաթղթերի հանձնումը պետական արխիվային մարմիններին:

5. ՀԻՄՆԱԴՐԱՄԻ ԳՈՒՅՔԸ

5.1. Հիմնադրամը` որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով:

5.2. Հիմնադրամի սկզբնական միջոցներն են հիմնադրի կողմից ստեղծման պահին փոխանցված նյութական և (կամ) ֆինանսական միջոցները: Հիմնադրի կողմից Հիմնադրամին հանձնած գույքը Հիմնադրամի սեփականությունն է: Հիմնադրամն այդ գույքն օգտագործում է իր կանոնադրությամբ սահմանված նպատակով

5.3. Հիմնադրամի հիմնադիրների և այլ ֆիզիկական և իրավաբանական անձանց ներդրումները (նվիրաբերություններ, նվիրատվություններ և այլն) կարող են կատարվել ինչպես դրամական և գույքային տեսքով (այդ թվում` սարքավորումներ, շենքեր, շինություններ, մտավոր սեփականության նկատմամբ իրավունքներ), այնպես էլ գույքի նկատմամբ օգտագործման իրավունքի տեսքով: Այս դեպքում կատարվում է ներդրվող գույքի կամ օգտագործման իրավունքի դրամական գնահատում, որի մեծությունը նշվում է համապատասխան անձի (ներդրողի) ու Հիմնադրամի միջև կնքվող պայմանագրում:

5.4. Հիմնադրամի գույքի և միջոցների ձևավորման աղբյուր կարող են լինել`

ա) հիմնադիրների ներդրեւմները.

բ) ֆիզիկական և իրավաբանական անձանց նվիրատվությունները և նվիրաբերությունները, այդ թվում` օտարերկրյա քաղաքացիների, իրավաբանական անձանց, միջազգային կազմակերպությունների նվիրատվությունները և նվիրաբերությունները.

գ) դրամական մուտքերը պետական բյուջեից.

դ) դրամաշնորհները.

ե) հիմնադրամի և իր ստեղծած կամ իր մասնակցությամբ տնտեսական ընկերությունների ձեռնարկատիրական գործունեությունից ստացված միջոցները.

զ) հանգանակությունները` միջոցներ, որոնք ստացվում են դրանց կուտակմանն ուղղված գործունեությունից (մշակութային, սպորտային, զվարճալի և այլ միջոցառումների միջոցով գումարների հայթայթում).

է) օրենքով չարգելված այլ միջոցներ:

5.5. Հիմնադրամի սեփականությունն է համարվում իր կողմից ստեղծված, ձեռքբերված կամ այլ քաղաքացիների, կազմակերպություների կողմից հանձնված ունեցվածքը, ներառյալ` դրամական միջոցները, բաժնետոմսերը, այլ արժեթղթերը և մտավոր սեփականության նկատմամբ իրավունքները:

5.6. Հիմնադրամի ամբողջ ունեցվածքը, տնտեսական գործունեությունից ստացված եկամուտները համարվում են նրա սեփականությունը և չեն կարող որպես շահույթ հատկացվել Հիմնադրամի հիմնադիրներին: Հիմնադրամը իրականացնում է իր ունեցվածքի տնօրինումը, օգտագործումը և տիրապետումը միայն այդ գույքի նշանակությանը համապատասխան և միայն Հիմնադրամի կանոնադրական խնդիրների և նպատակների իրականացման համար:

5.7. Հիմնադրամի սեփականությունը չի կարող օգտագործվել ի շահ իր հիմնադիրների, հիմնադրամի մարմինների անդամների, ինչպես նաև Հիմնադրամի աշխատողների, բացառությամբ աշխատողների աշխատավարձի և Հիմնադրամի մարմինների անդամների պարտականությունների կատարմամբ պայմանավորված փոխհատուցման ենթակա ծախսերի: Իրավաբանական կամ ֆիզիկական անձանց կողմից որոշակի նպատակներով Հիմնադրամին տրված նվիրաբերությունը կարող է օգտագործվել այլ նպատակներով միայն նվիրաբերողի համաձայնությամբ: Հանգանակությունից ստացված միջոցները կարող են ծախսվել միայն այն նպատակով, որը հայտարարվել էր նախապես:

6. ՀԻՄՆԱԴՐԱՄԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

6.1. Հիմնադրամը կարող է վերակազմակերպվել միայն հիմնադրամի միացման և միաձուլման ձևով:

Հիմնադրամների միաձուլում է համարվում նոր հիմնադրամի ստեղծումը` նրան երկու կամ ավելի միաձուլվող հիմնադրամների իրավունքների և պարտականությունների փոխանցմամբ և միաձուլվող հիմնադրամների դադարմամբ: Հիմնադրամների միացում է համարվում մեկ կամ մի քանի հիմնադրամների գործունեության դադարումը` դրանց իրավունքների և պարտականությունների փոխանցմամբ այլ հիմնադրամի:

Հիմնադրամի վերակազմակերպումը կատարվում է հիմնադրի որոշմամբ, ինչպես նաև հոգաբարձուների խորհրդի որոշմամբ:

6.2. Լուծարումը Հիմնադրամի գործունեության դադարումն է` առանց նրա իրավունքների և պարտականությունների իրավահաջորդության կարգով այլ անձանց անցնելու:

6.3. Հիմնադրամը լուծարելու մասին որոշում կարող է ընդունել միայն դատարանը` շահագրգիռ անձանց դիմումով:

Հիմնադրամը կարող է լուծարվել եթե`

ա) Հիմնադրամի գույքը բավարար չէ նրա գործունեության իրականացման համար և անհրաժեշտ գույք ստանալու հնարավորությունն իրական չէ.

բ) իր գործունեությամբ Հիմնադրամը շեղվել է կանոնադրությամբ նախատեսված նպատակներից.

գ) հնարավոր չէ հասնել Հիմնադրամի նպատակներին և հնարավոր չէ կատարել այդ նպատակների փոփոխություն.

դ) Հիմնադրամի գործունեությունը վտանգում է պետական և հասարակական անվտանգությունը, հասարակական կարգը, հանրության առողջությունն ու բարքերը, այլոց իրավունքներն ու ազատությունները.

ե) Հիմնադրամը թույլ է տվել օրենքի բազմակի կամ կոպիտ խախտումներ կամ պարբերաբար իրականացրել է իր կանոնադրական նպատակներին հակասող գործունեություն.

զ) Հիմնադրամն ստեղծելիս հիմնադիրները թույլ են տվել օրենքի էական խախտումներ կամ կեղծիքներ:

Հիմնադրամի լուծարումն իրականացվում է օրենքով սահմանված կարգով:

Հիմնադրամի լուծարմամբ պայմանավորված պարտատերերի պահանջները բավարարելուց հետո, ինչպես նաև այն դեպքում, երբ լուծարման միջանկյալ հաշվեկշիռը հաստատելու պահին Հիմնադրամը չունի պարտավորություններ պարտատերերի նկատմամբ, Հիմնադրամի մնացած գույքն ուղղվում է սույն կանոնադրությամբ նախատեսված նպատակներին, իսկ դրա անհնարության դեպքում փոխանցվում է պետական բյուջե:

6.4. Հիմնադրամի լուծարումը համարվում է ավարտված, իսկ նրա գործունեությունը դադարած` պետական գրանցման պահից: